ai4bharat/Pralekha huggingface dataset:
خوراک کی ڈبہ بندی کی صنعتوں کی وزارت
وزرا کی کونسل نے کووڈ کی دوسری لہر سے پیدا ہونے والی صورتحال پر تبادلہ خیال کے لئے میٹنگ کی
وزرا کی کونسل نے ملک کے اندر کووڈ کی دوسری لہر سے پیدا ہونے والی صورتحال پر تبادلہ خیال کی غرض سے آج میٹنگ کی۔
وزرا کی کونسل نے میٹنگ میں کہا کہ موجودہ عالمی وبا کا بحران صدی میں ایک بار آنے والا بحران ہے اور جس نے پوری دنیا کے لیے ایک بڑا چیلنج پیدا کردیا ہے۔
حکومت ہندکی ٹیم انڈیا نے اس بات کو اجاگر کیا کہ اس نے کووڈ سے لڑنے کے لئے مرکز، ریاستی سرکاروں اور بھارت کے عوام کی مشترکہ کوششوں کے طریقہ کار کو اپنایا ہے۔
وزیر اعظم نریندر مودی نے کہا کہ حکومت صورتحال سے نمٹنے کے لئے متحد ہوکر اور تیزی کے ساتھ اپنے پورے وسائل کو بروئے کار لارہی ہے۔ انہوں نے وزرا سے اپیل کی کہ وہ اپنے اپنے متعلقہ علاقوں کے عوام کے ساتھ رابطے میں رہیں۔ ان کی مدد کریں اور ان سے جانکاری حاصل کرتے رہیں۔انہوں نے اس بات کی ضرورت پر زور دیا کہ وہ اس بات کو یقینی بنائیں کہ مقامی سطح پر تمام مسائل کو حل کرلیا جائے گا اور ان کی نشاندہی کی جائے گی۔ اسپتالوں میں بستروں کی تعداد بڑھانے، پی ایس اے آکسیجن کی سہولیات، آکسیجن کی پیداوار، اسٹوریج اور ٹرانسپورٹ کے معاملوں کو حل کرنے، لازی ادویات کی دستیابی سے متعلق معاملوں کو حل کرنے کی شکل میں بنیادی ڈھانچے کو تیار کرنے کے لئے ریاستوں کے تال میل سے مرکز کی جانب سے کوششوں کی جانکاری دی گئی۔
میٹنگ میں آکسیجن کی سپلائی کو مزید بڑھانے اور اس کی دستیابی کے لئے کیے جارہے اقدامات کا بھی ذکر کیاگیا ہے۔ جن دھن کھاتے رکھنے والوں کے لئے غذائی اجناس اور مالی امداد کی شق کی شکل میں محروم آبادی کے لئے امدادی اقدامات کا بھی واضح طورپر ذکر کیاگیا۔
اس بات کا نوٹس لیاگیا کہ ہندوستان نے کامیابی کے ساتھ دو ویکسین تیار کیے ہیں۔ آج کی تاریخ تک 15 کروڑ سے زیادہ لوگوں کو ٹیکہ لگایا جاچکا ہے۔ وزرا کی کونسل نے کووڈ-19 کے مناسب ضابطوں کی اہمیت پر بھی زور دیا، جس میں چہرے پر ماسک لگانا، 6 فٹ کی سوشل ڈسٹینسنگ اور بار بار ہاتھ دھونا شامل ہے۔
کونسل نے اس بات کو دوہرایا کہ معاشرے کی شرکت بہت ضروری ہے تاکہ زبردست ذمہ داری کے ساتھ اس وبا سے نمٹا جاسکے۔ کونسل نے میٹنگ کے دوران اعتماد ظاہر کیا کہ ملک اس موقع سے اوپر اٹھے گا اور اس وائرس کو شکست دے گا۔
ویڈیو کانفرنس کے ذریعے ہونے والی میٹنگ کی صدارت وزیر اعظم جناب نریندر مودی نے کی جس میں وزرا کے ساتھ ساتھ وزیر اعظم کے پرنسپل سکریٹری، کابینہ سکریٹری وغیرہ شامل ہیں۔ نیتی آیوگ کے صحت سے متعلق ممبر ڈاکٹر وی کے پال نے کووڈ-19 عالمی وبا سے نمٹنے سے متعلق ایک پرزنٹیشن دیا۔
وزارت دفاع
ایئرمارشل اے پی سنگھ نے فضائیہ کے نائب سربراہ کا عہدہ سنبھالا
ایئرمارشل اے پی سنگھ پی وی ایس ایم اے وی ایس ایم نے یکم فروری 2023 کو فضائیہ کے نائب سربراہ  کا عہدہ سنبھالا۔ وی سی ایس کا عہدہ سنبھالنے کے موقع پر انہوں نے ملک کے لئے اپنی جان قربان کرنے والے مسلح افواج کے اہلکاروں کے احترام میں نیشنل وار میموریل پر گلہائے عقیدت پیش کئے۔اس کے بعد انکے سامنے فضائیہ کے ہیڈکوارٹرس  میں ایک رسمی گارڈ آف آنر پیش کیا۔
نیشنل ڈیفنس اکیڈمی ، ڈیفنس سروسیز اسٹاف کالج اور نیشنل ڈیفنس کالج کے سابق طالب علم ایئر مارشل اے پی سنگھ کو 21 دسمبر 1984 کو ہندستانی فضائیہ کی فائٹر اسٹریم میں کمیشن دیا گیا تھا۔ یہ ایئر آفیسر فکسڈ اور روٹری ونگ ایئر کرافٹ پر 5ہزار گھنٹے سے زیادہ پرواز کے تجربے کے ساتھ ایک کوالیفائیڈ فلائنگ انسٹرکٹر اور ایکسپریمنٹل ٹسٹ پائلٹ ہیں۔
اپنے کیرئر کے دوران انہوں نے ایک آپریشنل فائٹر اسکواڈرن اور ایک فرنٹ لائن ایئر بیس کی کمان سنبھالی ہے۔ ٹسٹ پائلٹ کے طو ر پرانہوں نے روس کے شہر ماسکو میں مگ 29اپ گریڈ پروجیکٹ منجمنٹ ٹیم کی قیادت کی ہے۔ نیشنل فلائٹ ٹسٹ سینٹر میں وہ پروجیکٹ ڈائریکٹر  بھی رہےہیں جہاں وہ لائٹ کومبٹ ایئرکرافٹ کی فلائٹ ٹیسٹنگ دیکھتے تھے۔ انہوں نے جنوب مغربی ایئر کمان میں ایئر ڈیفنس کمانڈر اور مشرقی ایئر کمان میں سینئر ایئر اسٹاف آفیسر کے اہم عہدے بھی سنبھالے ہیں۔ اپنا موجودہ عہدہ سنبھالنے سے پہلے وہ سینٹرل ایئر کمان میں ایئر آفسیر کمانڈنگ ان چیف تھے۔
ایئر مارشل اے پی سنگھ کو پرم وششٹ سیوا میڈل اور اتی وششٹ سیوا میڈل سےبھی نوازا گیا ہے۔
اب انہوں نے ایئر مارشل سندیپ سنگھ کی جگہ سنبھالی ہے جو 39 سال سے زیادہ کی فوج کی شاندار خدمت کے بعد 31 جنوری 2023 کو ریٹائر ہوگئے ہیں۔
.
وزارت خزانہ
وزیرخزانہ محترمہ نرملا سیتارمن نے آنے والے مرکزی بجٹ 23-2022 کے لئے بجٹ سے قبل کی میٹنگیں مکمل کیں
سات فریق گروپوں کی نمائندگی کرنے والے 120 سے زیادہ مدعوین نے 8 ورچوئل میٹنگ میں شرکت کی
خزانہ اور کارپوریٹ امور کی مرکزی وزیر محترمہ نرملا سیتا رمن نے بجٹ سے قبل مشاورتی میٹنگوں کی صدارت کی ۔یہ میٹنگیں بجٹ 23-2022 کے لیے 15 سے 22 دسمبر 2021 تک ورچوئل طریقہ سے ہوئیں۔
اس مدت کے دوران مقرر کی گئی 8 میٹنگوں میں 7 فریق گروپوں کی نمائندگی کرنے والے 120 سے زیادہ مدعوین نے شرکت کی۔ ان فریق گروپوں میں زراعت اور ایگرو پروسیسنگصنعت ؛ انفرااسٹرکچر اور آب و ہوا میں تبدیلی ؛ فائنانس سیکٹر اور کیپٹل مارکیٹس؛ خدمات اور تجارت؛ سماجیسیکٹر؛ ٹریڈیونین اور لیبر آرگنائزیشن اور ماہرین اقتصادیات کے نمائندے اور ماہرین شامل ہیں ۔
مرکزی وزرائے مملکت برائے خزانہ جناب پنکج چودھری اور ڈاکٹر بھاگوت کشن راؤ کراڈ، مالیاتی سکریٹری جناب ٹی وی سوماناتھن؛ سکریٹری، ڈی ای اے، جناب اجے سیٹھ؛ سکریٹری،ڈی آئی پی اے ایم ، جناب توہن کانتا پانڈے؛ سکریٹری، مالیاتی خدمات، جناب دیباشیش پانڈا؛ سکریٹری، کارپوریٹامور، جناب راجیش ورما؛ سکریٹری ریونیو ، جناب ترون بجاج اور وزارت خزانہ کے سینئر افسران بھی میٹنگوں کے دوران موجود تھے۔ دیگر متعلقہ وزارتوں/محکموں کے سیکرٹریوں نے آن لائن موڈ کے ذریعے شرکت کی۔
فریق گروپوں نے مختلف امور پر کئی تجاویز پیش کیں جن میں آر اینڈ ڈی کے اخراجات میں اضافہ، ڈیجیٹل خدمات کے لیے بنیادی ڈھانچے کی حیثیت، ہائیڈروجن اسٹوریج اور فیول سیل ڈیولپمنٹ کے لیے ترغیبات ، انکم ٹیکس سلیب کو معقول بنانا، دیگر چیزوں کے ساتھ ساتھ آن لائن حفاظتی اقدامات وغیرہ میں سرمایہ کاری شامل ہے۔
شرکاء نے وباکے دوران معیشت کو موثر طریقے سے سنبھالنےاور تیز رفتار طریقہ سے نمو پاتی اہم معیشت کے طور پر بھارت کی حیثیت کو برقرار رکھنے میں حکومت کی کوششوں کی تعریف کی۔
وزیر خزانہ محترمہ سیتا رمن نے اپنی قیمتی تجاویز پیش کرنے کے لیے شرکاء کا شکریہ ادا کیا اور یقین دہانی کرائی کہ بجٹ 23-2022 کی تیاری کے دوران ان تجاویز پر سنجیدگی سے غور کیا جائے گا۔
زراعت اور کاشتکاروں کی فلاح و بہبود کی وزارت
خریف مارکیٹنگ سیزن  21-2020 کے دوران کم سے کم امدادی قیمت کی کارروائیاں
نئی دلی،13؍ دسمبر،جاری خریف مارکیٹنگ سیزن  21-2020 کے دوران، حکومت کی طرف سے موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری بدستور جاری ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اڈیشہ، مدھیہ پردیش، مہاراشٹر اور بہار جیسی ریاستوں/ مرکز کے زیر انتظام علاقوں میں بلا روک ٹوک جاری ہے۔ گذشتہ سال کے 309.57لاکھ میٹرک ٹن کے مقابلے اس سال 12دسمبر 2020 تک 374.81لاکھ میٹرک ٹن سے زیادہ دھان کی خریداری کی جاچکی ہے۔ اس طرح پچھلے سال کے مقابلے دھان کی خریداری میں 21.07 فیصد کا اضافہ درج کیا گیا ہے۔ مجموعی طور پر374.81لاکھ میٹرک ٹن کی خریداری میں اکیلے پنجاب نے 202.77 لاکھ میٹرک ٹن کی خریداری کی ہے، جوملک بھر میں مجموعی خریداری کا54.10 فیصد ہے۔
کل 70764.66 کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کے عمل سے تقریباً 40.90لاکھ کسانوں کو پہلے ہی فائدہ ہوچکا ہے۔
علاوہ ازیں، خریف مارکیٹنگ سیزن 2020 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہارشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت 48.11لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں، تلہن اور کھوپرا کی خریداری کو منظوری دی جائے گی تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف کیو گریڈ خرید کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
12 دسمبر 2020 تک حکومت نے اپنی نوڈل ایجنسیوں کے توسط سے829.57 کروڑ روپے کی ایم ایس پی قدر والی مونگ، اڑد، مونگ پھلی اور سویابین کی154423.46 میٹرک ٹن کی خریداری کی ہےجس سے تمل ناڈو، مہاراشٹر، گجرات، ہریانہ اور راجستھان کے87024 کسانوں کو فائدہ ہوا ہے۔
اسی طرح12 دسمبر 2020 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی فصل دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عمل بلا روک ٹوک جاری ہے۔ 12 دسمبر 2020 تک4820208 کپاس کی گانٹھوں کی خریداری کی گئی، جن کی قیمت 139،3952 کروڑ روپے ہے، اس سے 931183 کسانوں کو فائدہ ہوا ہے۔
وزارت دفاع
مالویہ نگر میں آگ بجھانے کی ہندوستانی فضائیہ کی کامیاب کوشش
نئی دہلی، 30؍مئی /ہندوستانی فضایہ کے ہیڈکوارٹر ویسٹرن ایئر کمانڈ میں تقریباً نصف شب کو دہلی میں واقع مالویہ نگر میں لگی آگ پر قابو پانے کیلئے ایک درخواست موصول ہوئی۔ ہندوستانی فضائیہ کے ایم ایل ایچ کلاس کے ایک ہیلی کاپٹر نے فوراً اڑان بھرا اور پالم میں آکر اتر گیا۔ بعدا زاں ہیلی کاپٹر بمبی بکیٹ سے لیس ہو کر آگ بجھانے کیلئے روانہ ہوا۔
ہیلی کاپٹر نے جمنا ندی میں پانی کے ذخائرسے پانی بھرا اور آگ کی جگہ پر پانی کو گرانا شروع کر دیا۔ آگ پر قابو پانے کیلئے اس عمل کو تین مرتبہ دوہرایا گیا۔ایسا پہلی مرتبہ ہوا کہ کسی شہر میں آگ بجھانے کیلئے بمبی آپشن کا استعمال کیا گیا۔ آگ پر قابو پانے کیلئے یہ آپریشن آج صبح شروع ہوا، اس ہیلی کاپٹر کو وِنگ کمانڈر پردیپ بھولا اڑا رہے تھے۔ بالآخر طاقتور ہیلی کاپٹر آگ بجھانے میں کامیاب ہو گیا۔ آگ بجھانے کے دوران تقریباً 800 لیٹر پانی کا استعمال کیاگیا۔
U. No. 2839
(Visitor Counter : 67
بجلی کی وزارت
مرکزی وزیر توانائی اور بہار کے وزیراعلی نے برونئی اور باڑ میں بجلی کے یونٹ قوم کے نام وقف کئے
نئی دہلی،27- نومبر 2021/ بجلی کے نئی قابل تجدید توانائی کے مرکزی وزیر جناب آر کے سنگھ اور وزیراعلی جناب نتیش کمارنے این ٹی پی سی برونئی تھرمل پاور اسیٹشن کے مرحلے 2 (ایم ڈبلیو (2x250 میگاواٹ باڑ اور سپر تمل پاور کو آج قوم کے نام وقف کیا۔
جناب راجیو رنجن، ایم پی  منگیر جناب رام رتن سنگھ، رکن سازپارلیمانی ، جناب راج کمار سنگھ، ممبر قانون ساز اسمبلی، میتھانی بہار ، شری گیانیندر کمار سنگھ، رکن قانون ساز اسمبلی ، دیگر سینئر رہنماؤں نے اس موقع پر خوش آمدید کہا۔ اس تقریب میں بہار حکومت کے سینئر حکام کو حکومت ہند کے افسران اور معمر اشخاص نے شرکت کی۔
جناب الوک کمار ، بجلی ک سکریٹری جناب گردیپ سنگھ، سی این ڈی این ٹی پی سی، این ٹی پی سی کے ڈائریکٹر اور دیگر سینئر افسران بھی دونو ں پروگراموں میں موجود تھے۔
این ٹی پی سی ریاست بہار میں 7970میگاواٹ کی تنصیبی صلاحیت ہے اور ایک دیگر 1980 میگاواٹ تنصیبی صلاحیت کے ساتھ زیر تعمیر ہے۔
باڑمیں 3300 میگاواٹ کی کل تنصیبی صلاحیت ہے جس میں 1320 میگاواٹ پہلے ہی مارچ 2016 سےکمرشیل کاموں کے تحت استعمال کی جارہی ہے۔
بجلی کے شعبے کی ترقی کو تیز ترکرنے اور ریاست بہار میں لوگوں کے وسیع تر فائدہ کے لئے بجلی کی دسیتابی اور لاگت کی استعداد بڑھانے کے لئے ریاستی حکومت نے 15 دسمبر 2018 کو برونئی تھرمل پاور اسٹیشن کو این ٹی پی سی لمیٹیڈ کو منتقل کردیا تھا۔
اپنے سی ایس آر اقدامات کے طور پر اپنے این ٹی پی سی ریاست بہار میں بہت سی کمیونٹی ڈیولپمنٹ /معاشرتی فروغ  سرگرمیاں شروع کی ہیں۔ یہ سرگرمیاں بنیادی طورپر تعلیم صحت، بنیادی ڈھانچہ کی ترقی، پینے کے پانی، صفائی ستھرائی، ہنر مندی کے فروغ، پیشہ وارانہ تربیت کے پروگراموں، جسمانی طور پر معذور افراد کی مدد وغیرہ کی مرکوز ہیں۔ مزید یہ کہ مختلف معاشرتی ترقیاتی سرگرمیاں اس کے منصوبوں کے ہمسایہ دیہاتوں میں نفاذ کے مختلف مراحل میں ہیں۔ این ٹی پی سی ایمس پٹنہ میں ایک خصوصی برن یونٹ بھی قائم کررہا ہے اور اورنگ آبادضلع میں آئی ٹی آئی کی تعمیر کررہا ہے
این ٹی پی سی حکومت ہند کی ایک مہارتن کمپنی ہے ، اس وقت اس کے پاس 67907 میگاواٹ  کی تنصیبی صلاحیت رکھتی ہے اور 2032 تک 130 گیگاواٹ بننے کا ارادہ رکھتی ہے۔
ش ح۔ ش ت۔ج
Uno-13365
(Visitor Counter : 99
وزیراعظم کا دفتر
برطانیہ کے خارجی، کامن ویلتھ اور ترقیاتی اُمور کےسکریٹری، جناب ڈومنک راب ایم پی نے، وزیراعظم جناب نریندر مودی سے ملاقات کی
نئی دہلی ،16؍ دسمبر 2020: برطانیہ کے خارجی، کامن ویلتھ اور تررقیاتی اُمور کےسکریٹری جناب ڈومنک راب ایم پی نے وزیراعظم جناب نریندر مودی سے ملاقات کی۔
برطانیہ کے وزیراعظم بورس جانسن کے ساتھ اپنی حالیہ ٹیلی فون بات چیت کا حوالہ دیتے ہوئے وزیراعظم نے، کووڈ کے بعد کی دنیا میں ہندوستان – برطانیہ ساجھیداری کی اہمیت کو اجاگر کیا۔ انہوں نے تجارت اور سرمایہ کاری ، دفاع اور سلامتی ، ہجرت اور تحرکات، تعلیم، توانائی ، آب وہوا کی تبدیلی اور صحت کے شعبوں میں دونوں ملکوں کے درمیان باہمی تعلقات کے مکمل مواقع سے استفادہ کرنے کے لئے ایک کثیر مقصدی اور ماحصل پر مبنی 360 ڈگری راہ عمل پر زور دیا۔
برطانیہ کے خارجہ سکریٹری جناب راب نے وزیراعظم بورس جانسن کی جانب سے جناب مودی کو مبارک باد ارسال کی اور حال ہی میں برطانیہ کے ذریعے ، معاون طور پر منعقدہ کلائیمیٹ امبیشن سمٹ میں شرکت کرنے کے لئے جناب مودی کا شکریہ ادا کیا۔ انہوں نے اس ترجیح پر بھی زور دیا کہ برطانوی سرکار ہندوستان کے ساتھ تعلقات کو اور مستحکم کرنے کو اہمیت دیتی ہے، جو کہ ساجھا اقدار اور مفادات کے علاوہ مل جل کر عام عالمی چیلنجوں کا مقابلہ کرنے کے امکانات پر مبنی ہوں۔
برطانیہ کے خارجہ سکریٹری جناب راب نے وزیراعظم بورس جانسن کی جانب سے ایک خط بھی وزیراعظم جناب نریندر مودی کے حوالے کیا، جس میں انہیں 2021 میں برطانیہ کے زیر قیادت منعقد ہونے والی جی-7 کی میٹنگ میں شرکت کرنے کی دعوت دی ہے۔ وزیراعظم نے اُن کا شکریہ ادا کیا اور دعوت نامے کو قبول کرلیا۔
وزیراعظم جناب نریندر مودی نے اگلے مہینے نئی دہلی میں برطانیہ کے وزیراعظم بورس جانسن کا خیر مقدم کرنے کی خواہش کا اظہار کیا، جو ہندوستان کی 72 ویں یوم جمہوریہ تقریبات کے موقع پر ہندوستان تشریف لائیں گے۔
اسٹیل کی وزارت
فولاد کی ماحولیات دوست پیداوار
نئی دہلی، 3 فروری /فولاد کے مرکزی وزیر جناب دھرمیندر پردھان نے اپنے ایک تحریری جواب میں آج لوک سبھا کو بتایا کہ ہندستان کی فولاد کی صنعت ، گزشتہ برسوں کے دوران جدید ترین ٹکنالوجی اور تحقیق کے طریقہ کار اپنا کر فولاد کی سستی اور ماحولیات دوست پیداوار کررہی ہے۔ انہوں نے بتایا کہ ہندستان کی فولاد کی صنعت تکنکی اپ گریڈیشن /جدید کاری /توسیع کے ذریعہ اپنے پلانٹوں میں توانائی کی کم کھپت اور ماحولیات دوست ٹکنالوجیاں اپنا کر توانائی اور ماحولیات سے متعلق مسائل کو حل کررہی ہیں۔ ہندستان کی فولاد کی صنعت کے ذریعہ کئے ان اقدامات کے نتیجے میں توانائی کی کم کھپت میں بہتری اور گرین ہاؤس گیسوں  کے اخراج میں کمی آئی ہے۔
فولادی کمپنیاں جہاں ان مسائل سے خود نمٹ رہی ہیں وہیں فولاد کی وزارت نے مختلف میکانزم کے ذریعہ فولاد کے پلانٹوں میں توانائی کی بہتری اور ماحولیات کے منظر نامے کو بہتر بنانے میں سہولیات فراہم کی گئی ہے۔ فولاد کی وزارت آہن  اور فولاد کے شعبے میں تحقیق و ترقی کے لئے صنعت ، سی ایس آئی آر کی تجربہ گاہوں اور تعلیمی اداروں کو مالی امداد فراہم کرتی ہے۔ وزارت فولاد نے حکومت جاپان کے ساتھ اشتراک میں قائم مربوط فولاد کے پلانٹوں میں ویسٹ ہیٹ کو بروئے کار لانے اور کاربن فوٹ پرنٹ کو کم کرنے کی تکنالوجیاں اپنانے کی سہولت باہم پہنچائی ہے۔ وزارفولاد نے اقوام متحدہ کی ترقیاتی پروگرام  کے ساتھ ملکر فولاد کے چھوٹے پلانٹوں میں توانائی کی اہلیت کو بہتر بنانے اور کاربن فوٹ پرنٹ میں کمی لانے کی ٹکنالوجیاں اپنانے میں سہولت بہم پہنچائی ہے۔
وزارت فولاد کے انتظامی کنٹرول کے تحت دو تربیتی ادارے یعنی بیجو پٹنائک نیشنل اسٹیل انسٹی ٹیوٹ ، پوری، اڈیشہ اور نیشنل انسٹی ٹیوٹ آف سیکنڈری اسٹیل تکنالوجی  منڈی گووند گڑھ ، پنجاب ہے۔ یہ ادارے اسٹیل ٹکنالوجی کے شعبے میں قلیل مدتی تربیتی پروگرام ، ورکشاپ /سمیناروں کا انعقاد کرتے ہیں۔
۔۔۔۔۔۔۔۔۔۔۔
م ن۔ ش س ۔ ج۔
U- 504
(Visitor Counter : 100
بندرگاہوں، جہاز رانی اور آبی راستوں کی وزارت
اس سال خصوصی مہم 2.0 کے تحت پارا دیپ پورٹ اتھارٹی کےسبزکاری پروگرام کے تحت ایک لاکھ سے زیادہ پودے لگائے گئے
پارا دیپ پورٹ اتھارٹی  صاف اور سرسبز پارا دیپ کے خواب کی تعبیر میں سب سے آگے رہنے کا سفر جاری رکھے گی۔ پی پی اے کے صدر جناب پی ایل۔ ہرنادھ نے آج خصوصی مہم 2.0 کے حصہ کے طور پر جے بی/ جے سی واٹر ٹینک کے قریب ایس ٹی پی سے ٹاؤن شپ سیوریج کنکشن کا افتتاح کیا۔ پارا دیپ پورٹ ٹاؤن شپ کے نالوں کو ایس ٹی پی کے ساتھ آپس میں جوڑنے کی وجہ سے، فضلہ پانی قریبی قدرتی ندیوں میں نہیں جائے گا جس کے نتیجے میں قدرتی آبی ذخائر میں فضلے پانی کی مقدار صفر ہو جائے گی۔
پارا دیپ پورٹ ہر سال اپنی ہریالی میں اضافہ کر رہا ہے۔ رواں سال میں بھی اب تک وہاں 1,07,000 پودے لگائے جا چکے ہیں۔ اس موقع پر جناب ہرنادھ نے دیگر عہدیداروں کے ساتھ بڑے پیمانے پر درخت لگانے کے جاری پروگرام میں حصہ لیا۔
وزارت دفاع
ایرو انڈیا 2023 ء کے لئےمیڈیا رجسٹریشن آج سے شروع ہو رہا ہے
’ ایرو انڈیا - 2023‘ کا 14 واں ایڈیشن 13 سے 17 فروری ، 2023 ء تک بنگلورو  کے یلہنکا میں ایئر فورس اسٹیشن میں منعقد ہوگا۔
میڈیا کے افراد کے نمائش میں آنے کے لئے رجسٹریشن آج یعنی 23 دسمبر ، 2022 ء سے شروع ہو رہا ہےاور یہ رجسٹریشن ایرو انڈیا 2023 کی ویب سائٹ https://aeroindia.gov.in/registration/media-authentication-form پر کیا جا سکتا ہے۔ میڈیا رجسٹریشن کے لئے کوئی فیس نہیں ہے۔ غیر ملکی صحافی جو ایونٹ کی کور کرنا چاہتے ہیں، ان کے پاس ایک درست 'جے ویزا' ہونا ضروری ہے۔ رجسٹریشن 07 جنوری ، 2023 ء کو ختم ہو جائے گا ۔
جو لوگ رجسٹر یشن کرانا چاہتے ہیں ، انہیں مندرجہ ذیل کی ضرورت ہو گی :-
i. ایک درست میڈیا شناختی کارڈ نمبر، پی آئی بی/اسٹیٹ ایکریڈیٹیشن کارڈ نمبر اگر تسلیم شدہ ہو، اور اگر نہیں، تو حکومت کا جاری کردہ فوٹو شناختی کارڈ نمبر۔
ii. 512 کے بی سے کم فائل سائز کا ایک فوٹو گراف ۔
پانچ روزہ ایونٹ میں ایرو اسپیس اور دفاعی صنعتوں کی ایک بڑی تجارتی نمائش کے ساتھ ساتھ آئی اے ایف کی طرف سے فضائی ڈسپلے بھی شامل ہوگا۔ ایرو اسپیس انڈسٹری میں عالمی رہنماؤں اور بڑے سرمایہ کاروں کے علاوہ، شو میں دنیا بھر سے تھنک ٹینکس کی شرکت بھی ہو گی ۔ ایرو انڈیا ہوابازی کی صنعت میں معلومات، خیالات اور نئی پیش رفت کے تبادلے کا ایک منفرد موقع فراہم کرے گا۔ گھریلو ہوابازی کی صنعت کو تقویت دینے کے علاوہ ، اس سے میک ان انڈیا کے مقصد کو مزید تقویت حاصل ہو گی ۔
ایرو انڈیا 2021 ء میں 55 سے زیادہ ممالک کے مندوبین اور 540 سے زیادہ نمائش کنندگان نے شرکت کی تھی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 14324
(Visitor Counter : 87
ارضیاتی سائنس کی وزارت
سُپرسائیکلونک طوفان‘امفان’ بنگلہ دیش پر کم دباؤ کے طور پرمرتکز تھا
ہوا کاگہرا دباؤ گزشتہ 6 گھنٹے کے دوران 07 کلومیٹر فی گھنٹہ کی رفتار سے رفتہ رفتہ شمال کی جانب منتقل ہوا اور یہ مزید کمزور ہوکر ہوا کے کم دباؤ میں تبدیل ہوگیا اور یہ آج 21 مئی 2020 کو ہندوستانی معیاری وقت کےمطابق 17:30 بجے بنگلہ دیش کےاوپر 25.4 ڈگری شمالی عرض البلد اور 89.6 ڈگری مشرقی طول البلد پر نیز کولکاتا سے 350 کلو میٹر شمال- شمال مشرقی سمت میں، ڈھبری سے 70 کلو میٹر جنوب- جنوب مغرب اور رنگ پور  سے مشرق- جنوب مشرق میں 50 کلو میٹر پر مرتکز تھا۔
اس طوفان کے شمال- شمال مشرق کی جانب بدستور بڑھنے کاامکان ہے اور اگلے 12 گھنٹے کے دوران اس طوفان کے مزید کمزور ہوجانے کا امکان ہے۔
بھاری بارش کا انتباہ:
آسام اور میگھالیہ:اگلے بارہ گھنٹے کے دوران مغربی آسام میں زیادہ تر مقامات پرہلکی سے معتدل بارش اور دور دراز کے مقامات پر بھاری سے بہت بھاری بارش کا امکان ہے جبکہ میگھالیہ میں دور دراز کے مقامات پر بھاری بارش کاامکان ہے۔
اروناچل پردیش:اگلے بارہ گھنٹے کے دوران زیادہ تر مقامات پر ہلکی سے معتدل بارش اور دور دراز کے مقامات پر بھاری سے بہت بھاری بارش ہونے کا امکان ہے۔
ہواؤں سے متعلق انتباہ:
اگلے 12 گھنٹے کے دوران مغربی آسام اور مغربی میگھالیہ کے علاقو ں میں 30 سے 40 کلو میٹر فی گھنٹے کی رفتار سے جھکڑ دار ہوائیں چلیں گی ،جن کی رفتار 50 کلو میٹر فی گھنٹے تک پہنچ سکتی ہے۔ بعد ازاں ان کا زور آہستہ آہستہ کم ہوتا جائیگا۔
سسٹم کے تحت تازہ ترین جانکاری حاصل کرنے کیلئے براہ کرم درج ذیل دونوں ویب سائٹ ملاحظہ کریں
www.rsmcnewdelhi.imd.gov.in اور www.mausam.imd.gov.in
براہ کرم درج ذیل لنک میں تفصیلی اور تازہ ترین گرافکس ملاحظہ کریں

-----------------------
م ن۔م ع۔ ع ن
U NO: 2720
(Visitor Counter : 119
زراعت اور کاشتکاروں کی فلاح و بہبود کی وزارت
حکومت نے کووِڈ ۔19 لاک ڈاؤن کے پیش نظرفصل کے قرضوں کی ادائیگی کے سلسلے میں کاشتکاروں کے لئے فوائد بہم پہنچائے
تمام کاشتکاروں کو تین لاکھ روپئے تک کے فصل قرضوں پر 31 مئی 2020 تک کے لئے یعنی ایسے قرضے جن کی ادائیگی یکم مارچ اور 31 مئی کے دوران کی جانی ہے، ان پر بینکوں کو سود میں دو فیصد کی رعایت کا فائدہ اور تمام کاشتکاروں کو فوری ادائیگی ترغیب کے تحت تین فیصد کا فائدہ فراہم کرایا جائے گا
جاری کووِڈ۔19 وبائی مرض کے نتیجے میں رونما ہوئے لاک ڈاؤن کے تحت حکومت نے تمام فصل قرضوں پر جو تین لاکھ روپئے تک کے بقدر کے ہوں اور بینکوں کے ذریعہ دیے گئے ہوں اور جن کی ادائیگی یکم مارچ 2020 سے 31 مئی 2020 کے دوران کی جانی تھی، ان کے سلسلے میں بینکوں کو سود کے معاملے میں دو فیصد کی رعایت کا فائدہ اور فوری ادائیگی ترغیب  کے تحت تمام کاشتکاروں کو تین فیصد کا فائدہ فراہم کرایا ہے۔
عوام الناس کی نقل و حرکت پر عائد پابندی کے نتیجے میں بہت سارے کاشتکار ایسے ہیں جو اپنے مختصر مدتی فصل قرضوں کے واجبات کی ادائیگی کے لئے بینک کی برانچوں تک جانے سے معزور ہیں۔ اس کے علاوہ نقل و حرکت پر عائد پابندی کے ساتھ ان کی پیداوار کی بروقت فروخت اور ادائیگی کے حصول میں بھی دقتیں واقع ہیں، ایسی صورت میں کاشتکاروں کو اپنے مختصر مدتی فصل قرضوں کی ادائیگی میں دقتیں پیش آر ہی ہوں گی کیونکہ اس مدت کے دوران ان پر قرض کی ادائیگی بھی لازم ہو گئی تھی۔
اس مسئلے کا حل نکالنے کے لئے جو کاشتکاروں کو درپیش ہے، 31 مئی 2020 تک مختصر مدتی فصل قرضوں کے لئے جو 3 لاکھ روپئے تک کے ہیں اور جن کی ادائیگی 31 مئی 2020 تک کی جانی ہے، اس کے لئے سود میں رعایت کی توسیع  اور فوری ادائیگی ترغیب  کی سہولت فراہم کی گئی ہے۔ اس سے کاشتکاروں کو توسیعی مدت تک کسی طرح کے اضافی جرمانے سمیت مذکورہ زمرے کے قرضوں کی ادائیگی میں مدد ملے گی اور یہ ادائیگی 4 فیصد سالانہ کی توسیعی مدت کے ساتھ کی جا سکے گی۔
حکومت بینکوں کے توسط سے کاشتکاروں کو رعایتی فصل قرضے فراہم کرتی آئی ہے جس کے تحت بینکوں کو دو فیصد سالانہ کی بنیاد پر سود کی رعایت اور ادائیگی کے معاملے میں کاشتکاروں کو تین فیصد کا اضافی فائدہ فراہم کرایا جاتا ہے یعنی تین لاکھ روپئے تک کے قرضوں کے لئے چار فیصد کی سالانہ شرح سود کے ساتھ بروقت ادائیگی کی نوعیت والی سہولت فراہم کی جاتی ہے۔
کوئلے کی وزارت
ساؤتھ ایسٹرن کول فیلڈز لمیٹڈ كا 600 میگاواٹ کے سولر پاور پروجیکٹس تیار کرنے کا ارادہ
ایك ہزار 1000 کروڑ روپے سے زیادہ کی سرمایہ کاری قابل تجدید توانائی میں کی جائے گی
ساؤتھ ایسٹرن کول فیلڈز لمیٹڈ  جو کول انڈیا لمیٹڈ کے سب سے بڑے کوئلہ پیدا کرنے والے ذیلی اداروں میں سے ایک، آنے والے برسوں میں 600 میگاواٹ كی صلاحیت والے چھت اور زمین پر نصب شمسی توانائی کے پروجیكٹ تیار کرے گی جس كا مقصد کاروبار کا دائرہ وسیع اور متنوع كرنا اور ‘‘نیٹ زیرو انرجی’’ کا نشانہ پورا كرنا ہے۔ یہ حکمت عملی ‘‘پنچ امرت’’ کے بڑے نشانے کے مطابق ہے جس کا اعلان 2070 تك نیٹ زیرو اخراج تك پہنچنے كے ہدف كے ساتھ وزیر اعظم جناب نریندر مودی نے كوپ-26میں كیا تھا۔ ایس ای سی ایل سركاری زمرے كا ایك منی رتن ادارہ ہے جو 1000 کروڑ روپے سے زیادہ کی لاگت سے مذکورہ پروجیکٹوں کو تیار کرنے کا منصوبہ بنا رہا ہے۔ ان میں سے کچھ پروجیکٹوں کو  ریسكو)/ بلڈ-اون- آپریٹ (بی او او موڈ میں لاگو کیا جائے گا۔
چھتیس گڑھ اور مدھیہ پردیش میں پھیلے ایس ای سی ایل کے آپریشنل علاقوں میں 180 میگاواٹ سے زیادہ کے شمسی توانائی کے پروجیكٹ پہلے ہی تیاری کے مختلف مراحل میں ہیں۔ ادارے نے حال ہی میں جوہیلا، جمنا-کوٹما اور کسمنڈا کے علاقوں میں 580 كلو واٹ کی صلاحیت کے چھت والے شمسی منصوبوں کو شروع کیا ہے۔
جوہیلا ایریا میں، ابتدائی صلاحیت تقریباً 280 كے ڈبلیو پی ہے جو پوری کمپنی میں چھت پر چلنے والا شمسی توانائی کا سب سے زیادہ صلاحیت والا پروجیكٹ ہے۔ سولر پینل ایڈمنسٹریٹو بلڈنگ جی ایم آفس، ایس ای سی ایل کے زیر انتظام کیندریہ ودیالیہ، علاقائی اسپتال اور علاقے کے گیسٹ ہاؤس میں لگائے گئے ہیں۔ اس پروجیكٹ سے تقریباً 4,20,000 یونٹ بجلی پیدا ہو گی اور اس سے سالانہ تقریباً 21 لاکھ روپے بجلی کے اخراجات میں بچت ہوگی۔
جو دو سب سے بڑے شمسی پروجیكٹ زیر عمل ہیں اُن میں سے ہر ایک 40 میگاواٹ کی صلاحیت والے ہیں۔ چھتیس گڑھ کے سورج پور ضلع میں واقع بھٹگاؤں اور بشرام پور علاقوں میں کمپنی کی اپنی زمین پر 40 میگاواٹ کے زمینی گرڈ سے منسلک شمسی پی وی پلانٹ تیار کیا جا رہا ہے۔ یہ پروجیكٹ تکمیل کے مرحلے میں ہے اور امید كی جاتی ہے كہ اسی مالی سال کے دوران یہ سرگرم عمل ہو جاءے گا۔ مدھیہ پردیش کے جوہیلا علاقے میں ایک اور 40 میگاواٹ زمین پر نصب سولر پی وی پلانٹ کی تنصیب کے ایک پروجیکٹ رپورٹ پر بھی انتظامیہ کام کر رہی ہے۔ ایس ای سی ایل نے 4 میگاواٹ کے روف ٹاپ سولر پروجیکٹ کے لیے ٹینڈر بھی جاری کیا ہے اور مدھیہ پردیش کے سوہاگ پور ایریا میں شاردا او سی کان میں تیرتے ہوئے سولر پاور پلانٹ کی تنصیب کی گنجاءش بھی تلاش کی جا رہی ہے۔
کول انڈیا لمیٹڈ نے کمپنی کے کاربن فوٹ پرنٹ کو کم کرنے اور زیادہ پائیدار مستقبل کی طرف بڑھنے کے وسیع تر منصوبے کے حصے کے طور پر 2026 تک 3000 میگاواٹ صلاحیت کے قابل تجدید توانائی کے پروجیكٹ عمل میل لا كر صفر مضر اخراج كا نشانہ بار كرنے كیلءے پُر عزم ہے۔ حال ہی میں کول انڈیا نے ستلج جل ودیوت نگم لمیٹڈ  کے ساتھ مل کر اپنی اُن کانوں کے اندر پمپڈ اسٹوریج پاور  پروجیکٹوں کے لیے ممکنہ مقامات کی تلاش کی ہے جن كو ترك كر دیا گیا تھا۔
یاد رہے کہ ایس ای سی ایل نے مالی سال 2023-2022 میں كول انڈیا لمیٹیڈ کی کوئلے کی کل پیداوار میں تقریباً ایک چوتھائی اپنا كردار ادا كیا تھا۔ اس سے قابل تجدید توانائی کو فروغ مل رہا ہے۔ اس كا مقصد کوئلے کی کان کنی کے کاربن فوٹ پرنٹ کو کم کرنا اور قطعی عدم کاربن اخراج کے نشانے کی طرف بڑھنا ہے۔ مذکورہ پروجیكٹوں سے پیدا ہونے والی بجلی سے کمپنی کوئلے کی کان کنی اور اس سے متعلقہ سرگرمیوں کے لیے اپنی بجلی کی ضروریات کو متوازن کرنے کی کوشش کر رہی ہے۔